**Sonja "Soikku" Hämäläinen** (s. 21. toukokuuta 1991 Vantaa) on suomalainen YouTube-videobloggaaja ja tubettaja.

Hämäläinen aloitti videoiden tekemisen tekemällä ystäviensä kanssa humoristisia lipsync-videoita YouTuben avauduttua vuonna 2005. Muutamaa vuotta myöhemmin hän jatkoi samankaltaisten videoiden julkaisemista omalla kanavallaan. Vuonna 2011 Hämäläinen aloitti bloginsa *i can match you* ja vuonna 2012 hän aloitti videobloggaamisen. Videoblogiin hän on tehnyt uuden merkinnän keskimäärin joka toinen päivä. Elokuussa 2013 videoblogilla oli 57 700 tilaajaa ja toukokuussa suosituimmilla videoilla oli ollut satojatuhansia näyttökertoja. Toukokuussa 2013 tehdyssä haastattelussa *Helsingin Sanomat* kuvasi Hämäläistä Suomen suosituimmaksi videobloggaajaksi.

Useimmat Hämäläisen videoista on kuvattu hänen asunnossaan. Videoissaan hän kuvaa arkisia askareitaan tai esimerkiksi puhuu omalta kannaltaan ajankohtaisista asioista. Monissa videoissa esiintyy myös hänen lemmikkikaninsa sekä koira. Hämäläisen mukaan videot ovat suunnattu nuorille ja valtaosa videoblogin seuraajista on 13–17-vuotiaita tyttöjä. Tietoisena valintana Hämäläinen keskittyy videoblogissaan myönteisiin asioihin. Huhtikuussa 2019 Soikun videoblogissa on yli 420 videota.

Hämäläinen on sittemmin vähentänyt tubettamistaan. Vuoden 2019 elokuussa hän kertoi keskittyvänsä ensisijaisesti opiskeluihin elokuva-alalla. YouTuben sijaan hän on ollut aktiivinen Instagramissa ja Snapchatissa.

Hämäläinen on koulutukseltaan medianomi. Vuonna 2013 hän oli haastateltavana Yle TV1:n Itsenäisyyspäivän jatkoilla, jonne oli valittu vuoden kiinnostavimpia ihmisiä. Syksyllä 2014 Hämäläinen oli kilpailijana *Tanssii tähtien kanssa* -ohjelman yhdeksännellä tuotantokaudella, parinaan Jurijs Trosenko. Hämälainen dubbasi Katie Lowesin roolin elokuvassa *Big Hero 6* vuonna 2015.

Keväällä 2016 Hämäläinen vieraili *Lakon ja Herban BOKSISSA*. Tammikuussa 2018 hän alkoi juontaa uutta perjantai-iltojen radio-ohjelmaa *YleX Throwback* yhdessä Jani Kareisen kanssa. Hämäläinen jatkoi ohjelman juontajana joulukuun loppuun 2018.

Lähteet
-------

1. ↑  Nelskylä, Lena: Missä menee yksityisyytesi raja, YouTube-julkkis Sonja "Soikku" Hämäläinen? *Me Naiset*.  12.8.2014. Viitattu 1.4.2019.
2. ↑  Hämäläinen, Sonja: Soikkuu / Tietoja *youtube.com*.  11.8.2013. Youtube. Viitattu 11.8.2013.
3. 1 2 3  Tiainen, Antti: "Videoilla toimii hymy" – Näin Soikusta tuli Suomen seuratuin videobloggaaja *Nyt.fi*.  24.5.2013. Viitattu 15.7.2013.
4. ↑  Myllykoski, Paula: "Videobloggaaja Soikku tunnistetaan kadulla" – Treffikutsuja satelee! *Iltalehti.fi*.  16.8.2013. Viitattu 17.8.2013.
5. ↑  Somejulkkis Ylöjärven metsissä (Julkaistu Ylöjärven Uutisissa 5.3.2014) *Vadelmainen poikkeavuus*.  12.3.2014.  Arkistoitu 21.7.2014. Viitattu 17.7.2014.
6. ↑  Soikkuu Youtube Stats, Channel Statistics, Socialblade.com *socialblade.com*. Viitattu 1.4.2019.
7. ↑  Nurmi, Elle: Tubettamisen pioneeri Soikku eli Sonja Hämäläinen tähtää elokuva-alalle: "Minua ei enää kiinnosta kertoa itsestäni" *Iltalehti*.  11.8.2019. Viitattu 23.10.2021.
8. ↑  Linnan juhlat 2013: Itsenäisyyspäivän jatkot *Yle Areena*.  6.12.2013.  Arkistoitu 14.7.2014. Viitattu 12.6.2014.
9. ↑  Glad, Laura: Tanssii tähtien kanssa -parit julkistettu *Ilta-Sanomat*.  27.8.2014. Viitattu 23.12.2019.
10. ↑  Rautio, Samppa: YleX:n perjantai-ilta uudistuu – tubetähti Soikku aloittaa juontajana *YleX*.  28.12.2017. Viitattu 2.12.2018.
11. ↑  Soikun viimeinen Throwback-lähetys *Yle Areena*.  28.12.2018. Viitattu 31.12.2018.

Aiheesta muualla
----------------

* Soikun YouTube-kanava Soikkuu.
* Soikun *i can match u* -blogi.

Haastatteluja
* Videobloggaaja Soikku ja Justimusfilmsin Sami: YouTube-tulot ovat kiva lisä (haastattelu) *YleX*.  9.7.2013.
* Niku Hooli ja Rami Koivula: Suoran linjan paneelikeskustelu Porissa – median uudet pelisäännöt *SuomiAreena*.  16.7.2013. Yle.
* Anna Sillanpää: Oot niiin ihana <3[vanhentunut linkki]. Kodin Kuvalehti 19/2013. (PDF)